
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοι> γενικού πολεοδομικού σχεδίου (ΓΠΣ) δήμου Αγ. Βαρ¬ 
βάρας (ν. Αττικής)... 1 

Τροποποίηση, του Ρυμοτομικού Σχεδίου Δήμου Μενεμένης με τον 
χαρακτηρισμό χώρου Ο.Τ. 26 για την ανέγερση πολυλειτουργι- 

κού Κέντρου.:. 2 

Αναθώρηση του Ρυμοτομικού Σχεδίου Κοινότητας Αγίου Παύλου 
(Ν. Θεσσαλονίκης) για την τροποποίηση οικοδομικών και ρυμο¬ 
τομικών γραμμών, έγκριση χρήσεων γής, δικτύου κοινοχρή¬ 
στων και κοινωφελών χώρων και την τροποποίηση των όρων και 


περιορισμών δόμησης'. 3 

Τροποποίηση του Ρυμοτομικού Σχεδίου του Δήμου Συκεών στην 
οδό Επιδαύρου από την οδό Επταπυργίου μέχρι την οδό Μυκη¬ 
νών . 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 48656/2858 (1) 

Έγκριση του γενικού πολεοδομικού σχεδίου (ΓΠΣ) δήμου Αγ. Βαρβά¬ 
ρας (ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

1. Τις διατάξεις του ν. 1337/83 (ΦΕΚ 33/Α) και ειδικότερα το άρ¬ 
θρο 3 αυτού. 

2. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

3. Την υπ’ αριθ. 19658/841/14.4.83 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας σύ¬ 
νταξης του Γενικού Πολεοδομικού Σχεδίου του ηπειρωτικού τμήματος 
Ν. Αττικής» (ΦΕΚ 154/Δ/83 διόρθωση ΦΕΚ 457/Δ/84). 

4. Τις διατάξεις του ν. 998/1979 (ΦΕΚ 289/Α) και ειδικότερα το 
άρθρο 49 παρ. 2α. 

5. Τις διατάξεις του ν. 1512/1985 «τροποποίηση και συμπλήρωση 
πολεοδομικών διατάξεων ρύθμιση συναφών θεμάτων και θεμάτων του 
Ταμείου Νομικών» (ΦΕκ 41Α) και ειδικότερα το άρθρο 2. 

6. Το αρ. 74789/5910/31.12.85 έγγραφο της Δ/νσης Πολεοδο¬ 
μικών Μελετών Μείζονος Πρωτευούσης (Γ2) του Υπουργείου ΠΕ.- 
ΧΩ.ΔΕ. προς το δήμο τους αρμόδιους φορείς. 

7. Την αρ. 65/86 γνωμοδότηση του Δημοτικού Συμβουλίου Αγίας 
Βαρβάρας. 

8. Το αρ. ΔΕ 9280/Γ έγγραφο της Δ/νσης Γ’ Δημ. Επενδύσεων του 
Υπουργείου Εθνικής Οικονομίας. 

9. Το αρ. 181/29.1.86 έγγραφο της Δ/νσης Β’ Εφορείας Προϊστο¬ 
ρικών και Κλασσικών αρχαιοτήτων του Υπουργείου Πολιτισμού. 


10. Το αρ. Δ2/20049/21.1.86 έγγραφο της Δ/νσης Δ2 της Γενι¬ 
κής Γραμματείας Δημ. Έργων του Υπουργείου ΠΕ.ΧΩ.ΔΕ. 

11. Το αρ. 504847/86 έγγραφο του Ελληνικού Οργανισμού Τουρι¬ 
σμού. 

12. Τις διατάξεις της παρ. 1 του άρθρου 19 του ν. 1849/1989 
«Επέκταση και συμπλήρωση των στεγαστικών προγραμμάτων του Ορ¬ 
γανισμού Εργατικής Κατοικίας και άλλες διατάξεις» (Α' 113). 

13. Το αρ. 132959/16.4.86 έγγραφο της Εταιρείας Υδρεύσεως 
και Αποχετεύσεώς Πρωτευούσης. 

14. Το 1129/266/11.2.86 έγγραφο της Κτηματικής Εταιρείας 
του Δημοσίου. 

15. Το αρ. 40639/2.7.86 έγγραφο της Δ/νσης Γεωργίας Νομαρ¬ 
χίας Αττικής. 

16. Το γεγονός ότι οι υπόλοιποι φορείς δεν απάντησαν μέχρι σήμερα. 

17. Την από 23/86 γνωμοδότηση του Συμβουλίου Χωροταξίας Οι¬ 
κισμού και Περιβάλλοντος Νομαρχίας Δυτικής Αττικής, αποφασί¬ 
ζουμε: 

Εγκρίνεται το γενικό πολεοδομικό σχέδιο του δήμου Αγίας Βαρβά¬ 
ρας (ν. Αττικής), όπως τα όρια που προσδιορίζονται με κόκκινη γραμμή 
στο χάρτη Π-1 σε κλίμακα 1:10.000. Κυρίως το ως άνω σχέδιο περι¬ 
λαμβάνει: 

Α) Την πολεοδομική οργάνωση του δήμου για πληθυσμιάκό μέγεθος 
της τάξεως των 35.000 κατοίκων για την επόμενη πενταετία (πληθυ¬ 
σμός 1981) με: 

α) Την επέκταση του σχεδίου πόλης στην περιοχή αυθαιρέτων στο 
Κακοσούλι έκτασης 30 στρεμ. με χρήση κατοικίας που εντάσσεται στην 
συνοικία 1 (γειτονιά 1), την περιοχή αυθαιρέτων επί της οδού Ελ. Βενι- 
ζέλου έκτασης 7 στρ. που εντάσσεται στη συνοικία 1 (γειτονιά 4) με 
χρήση κατοικίας. 

β) Τη δημιουργία 2 συνοικιών και ειδικότερα συνοικία 1 (γειτονιές 1, 
2, 3, 4) συνοικία 2 (γειτονιές 5, 6, 7,). 

Η μέση πυκνότητα οικήσεως και ο μέσος συντελεστής δόμησης καθο¬ 
ρίζονται ανά γειτονιά ως εξής: 


Πολεοδομική ενότητα 

Πυκνότητα 

Μέσος σ.δ. 

1 

145 

1,7 

2 

219 

1,8 

3 

196 

1,8 

4 

162 

1,5 

5 

103 

1,2 

6 

221 

1,8 

7 

250 

1,8 

όπως φαίνονται στο χάρτη 

Π-1 σε κλίμακα 

1:10.000 


γ) Τον προσδιορισμό των χρήσεων γης όπως φαίνονται στο χάρτη 
Π1 και ειδικότερα: 

- Δημιουργία κέντρου υγείας, αίθουσας πολιτιστικών εκδηλώσεων 
αθλητικών εγκαταστάσεων μετά την απομάκρυνση του Νοσοκομείου 
Λοιμωδών. 

- Διαμόρφωση τμήματος χώρου της ^ποστολικής Διακονίας σε 
χώρο για κοινόχρηστες λειτουργίες. 

- Δημιουργία χώρων σχολείων και αθλητισμού στη θέση Ριμινίτικα. 

- Απομάκρυνση της βιομηχανίας ΒΙΟΧΡΩΜ Α.Ε. 

Ειδικότερα σε κάθε γειτονιά καθορίζονται οι εξής χρήσεις: 

Γειτονιά 1 

- Δημιουργία παιδικών χαρών. 

- Δημιουργία πνευματικού κέντρου και κινηματογράφου που θα εξυ¬ 
πηρετεί τις γειτονιές 2,3 και 4. 

- Δημιουργία χώρων πρασίνου. 

- Δημιουργία νηπιαγωγείου, δημοτικού και λυκείου για εξυπηρέ¬ 
τηση των αναγκών και των γειτονιών 2, 3 και 4. 

Γειτονιά 2 

- Δημιουργία χώρου πλατείας παιδικών χαρών και αθλητικών 
εγκαταστάσεων. 

- Δημιουργία υπαίθριου θεάτρου, νηπιαγωγείου και 2 δημοτικών 
σχολείων στο χώρο των εκπαιδευτικών κτιρίων μετά την απομάκρυνσή 
του. 

Γειτονιά 3 

Δημιουργία παιδικών χαρών και νηπιαγωγείου, οι υπόλοιπες ανά¬ 
γκες θα καλύπτονται από τις γειτονιές 1 και 4. 

Γειτονιά 4 

- Δημιουργία χώρου πλατείας, χώρων παιδικών χαρών, εκτεταμέ¬ 
νων αθλητικών εγκαταστάσεων (πυρήνας Α), βρεφονηπιακών σταθμών 
(2) και πρασίνου. 

- Δημιουργία νηπιαγωγείου, δημοτικού, ΚΑΠΗ, πολιτιστικού κέ¬ 
ντρου και γυμνάσιου, που θα εξυπηρετεί τις γειτονιές 1, 2, 3, 4. 

Γειτονιά 5 

- Δημιουργία παιδικών χαρών και εκτεταμένων χώρων πρασί¬ 
νου. 

- Δημιουργία χώρου γηπέδου, πνευματικού κέντρου, κέντρου υγείας 
που θα καλύπτει και τις ανάγκες των γειτονιών 5, 6, 7. 

- Δημιουργία νηπιαγωγείου και μετατροπή αιθουσών σχολείων που 
πλεονάζουν για τη δημιουργρία λυκείου. 

Γειτονιά 6 

- Δημιουργία παιδικών χαρών. 

- Πεζοδρόμηση 2 δρόμων 

- Δημιουργία γηπέδου, πνευματικού κέντρου και νηπιαγωγείου. 

Οι ανάγκες για δημοτικό σχολείο καλύπτονται στη γειτονιά 7, για 

γυμνάσιο στην περιοχή Ρώσικα του Αιγάλεω και για λύκεια στη γειτο¬ 
νιά 5. 

Γειτονιά 7. 

- Πεζοδρόμηση δρόμων. · 

- Δημιουργία παιδικών χαρών και γηπέδου. 

Οι πολιτιστικές δραστηριότητες θα καλύπτονται από τον εξοπλισμό 
της γειτονιάς 6. 

- Δημιουργία νηπιαγωγείου και δύο δημοτικών σχολείων. 

- Εξυπηρέτηση των αναγκών της γειτονιάς από το Γυμνάσιο της πε¬ 
ριοχής Ρώσικα δήμου Αιγάλεω και από το λύκειο της γειτονιάς 5. 

δ) Τη γενική εκτίμηση της χωρητικότητας, των πολεοδομικών ενο¬ 
τήτων σε κατοίκους 1991 των αναγκών σε γη (Ηα) για κοινωνική υπο¬ 
δομή σε επίπεδο πόλης και των αναγκών σε γη (Ηα) για κοινωνική υπο¬ 
δομή στις πολεοδομικές ενότητες όπως αναφέρονται στους σχετικούς πί¬ 
νακες. 


Β) Τη λήψη μέτρων για την προστασία του περιβάλλοντος όπως φαί¬ 
νεται στο χάρτη Π-4 σε κλίμακα 1:10.000 και ειδικότερα: 

-Διαμόρφωση σε πάρκο (μετά απο μελέτη) των ορεινών όγκων του 
Αιγάλεω και Κορυδαλλού που έχουν κηρυχτεί τοπία ιδιαίτερου φυσικού 
κάλλους. 

Γ) Τις προτάσεις για το οδικό δίκτυο και τα απαραίτητα έργα και με¬ 
λέτες δικτύων υποδομής, όπως φαίνονται στους χάρτες Π1-Π2-Π3 σε 
κλίμακα 1:10.000 και ειδικότερα: 

1. Οδικά δίκτυο. 

Λειτουργία κυρίων αρτηριών οι βασικοί οδικοί άξονες: Ανατολική πε¬ 
ριφερειακή Αιγάλεω, Λεωφ. Ελ. Βενιζέλου, Ταξιαρχών. 

2. Δίκτυο ύδρευσης 

Εκσυγχρονισμός του δικτύου ύδρευσης με αντικατάσταση των αγω¬ 
γών που έχουν φθαρεί και με τοποθέτηση δικλείδων και μετρητών ροής. 

3. Δίκτυο αποχέτευσης , 

Διευθέτηση των 2 βασικών ρεμμάτων για την αισθητική βελτίωση 
του δήμου και την προστασία του περιβάλλοντος. 

4. Ηλεκτρικό δίκτυο. 

- Μετατροπή εναερίων γραμμών ΥΤ των 150 Κ σε υπόγειες. 

- Χρήση ηλεκτρικών πυκνωτών για τη μείωση της απώλειας ισχύος 
του δικτύου. 

- Δημιουργία δικτύου τηλεθέρμανσης. 

Δ) Τα απαραίτητα έργα για την ολοκλήρωση του Γενικού Πολεοδο- 
μικού Σχεδίου, όπως φαίνονται στο συνημμένο πίνακα. 

Ε) Ακριβή αντίγραφα των παραπάνω τεσσάρων (4) πρωτοτύπων 
χαρτών και πέντε (5) πινάκων θεωρημένα από τον Προϊστάμενο της 
Διεύθυνσης Τοπογραφι'κών Εφαρμογών με την υπ’ αριθ. 48656/1989 
πράξη του θα είναι αναρτημένα επί 20 μέρες από την δημοσίευση της 
απόφασης αυτής στην Εφημερίδα της Κυβερνήσεως στο Τμήμα Σχε¬ 
δίων Αρχείου της Διεύθυνσης Τοπογραφικών Εφαρμογών, του Υπουρ¬ 
γείου Περιβάλλοντος, Χωροταξίας και Δημοσίων Έργων, Πουλίου και 
Αμαλιάδας 17, για να λάβουν γνώση οι ενδιαφερόμενοι. 

2. Εντός της περιοχής του Γενικού Πολεοδομικού Σχεδίου και ειδι¬ 
κότερα στις εκτός σχεδίου περιοχές που περιλαμβάνεται σ’ αυτό οικοδο¬ 
μικές άδειες που έχουν εκδοθεί με τις προγενέστερες διατάξεις και έχει 
υποβληθεί στην αρμόδια Πολεοδομική Αρχή ολόκληρος ο φάκελλος με 
τα απαραίτητα για την έκδοσή τους στοιχεία μέχρι την ημερομηνία δη¬ 
μοσίευσης της παρούσας εκτελούνται όπως εκδόθηκαν ή εκδίδονται βά¬ 
σει των υποβληθέντων στοιχείων σε συνδυασμό με τις διατάξεις του ν. 
1577/85 «Γενικός Οικοδομικός Κανονισμός». 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαρτίου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΓΕΩΡΓΙΑΣ · ΠΕΡΙΒΑΛ., ΧΟΡ/ΞΙΑΣ ΚΑΙ ΔΗΜ. ΕΡΓΩΝ 

Κ. ΤΣΙΓ ΑΡΙΔΑΣ ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΑΠ/ΠΜ/οί/27652/1004 (2) 

Τροποποίηση του Ρυμοτομικού Σχεδίου Δήμου Μενεμένης με τον χαρα¬ 
κτηρισμό χώρου Ο.Τ. 26 για την ανέγερση πολυλειτουργικού Κέ¬ 
ντρου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

’ Εχοντας υπόψη: 

1. Τις διατάξεις του Ν. Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικώτερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν. Δ/γμα (ΦΕΚ 
220 Α’) και μετηνπαρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αρ. 183/1986 Π. Δ/τος (ΦΕΚ 70/Α) και 
ειδικότερα το άρθρο 1 (παρ. 1). 

4. Την αρ. Γ4δ/15883/1903/8.2.1988 απόφαση του Τπουργού 
Προεδρίας της Κυβέρνησης και Αναπλ. Υπουργού Περιβάλλοντος, Χω¬ 
ροταξίας και Δημ. Έργων. 

5. Την υπ’ αριθμ. 62/1988 γνωμοδότηση του Δημοτικού Συμβου¬ 
λίου Δήμου Μενεμένης. 

δ. Την υπ’ αριθμ. 1513/25.10.88 γνωμοδότηση του Σ.Χ.Ο.Π. Νο¬ 
μού θεσ/νίκης, αποφασίζουμε: 

Άρθρο 1 

1. Εγκρίνεται η τροποποίηση του Ρυμοτομικού σχεδίου του Δήμου 
Μενεμένης στο Ο.Τ 26 που περικλείεται από τους δρόμους 26η Οκτω¬ 
βρίου Χρυσ. Σμύρνης - Αγ. Παρασκευής - Κομνηνών με τον χαρακτηρι¬ 
σμό του χώρου ΑΒΓΔΑ ως χώρο για την ανέγερση πολυλειτουργικού 
κέντρου του Δήμου, όπως αυτή φαίνεται στο Τοπογραφικό Διάγραμμα 
1:200, που θεωρήθηκε από τον Δ/ντή Πολεοδομίας Θεσ/νίκης, και 
που συνοδεύει την απόφαση αυτή. 

2. Το ακριβές αντίγραφο του πρωτοτύπου διαγράμαμτος που την συ¬ 
νοδεύει να αναρτηθεί μετά την δημοσίευση της απόφασης αυτής στην 
εφημερίδα της Κυβερνήσεως, στο κτίριο της Δ/νσης Πολεοδομίας, Μα- 
νουσογιαννάκη 6, 4ος όροφος για (15) δέκα πέντε συνεχείς ημέρες. 

Άρθρο 2 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως (άρθρο 1 του Ν.Δ. 1018/71). 

2. Η ισχύς της, αρχίζει από τη δημοσίευσή της στην Εφημερίδα της 
Κυβερνήσεως. 

Θεσσαλονίκη, 4 Μαΐου 1989 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

-ψ- 

Αριθ.ΑΠ/ΠΜ/29395/1085 . (3) 

Αναθεώρηση του Ρυμοτομικού Σχεδίου Κοινότητας Αγίου Παύλου (Ν. 
Θεσσαλονίκης) για την τροποποίηση οικοδομικών και ρυμοτομικών 
γραμμών, έγκριση χρήσεων γής, δικτύου κοινοχρήστων και κοινω¬ 
φελών χώρων και την τροποποίηση των όρων και περιορισμών δό- 
μησης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν. 

2. Τις διατάξεις του α.ν. 314/1968 (ΦΕΚ 47/Α), όπως τροποποιή¬ 
θηκαν και συμπληρώθηκαν με το υπ’ αρ. 1018/71 ν. Δ/γμα (ΦΕΚ 
220 Α) και με την παρ. 3 του άρθρου 34 του ν. 1577/85 (ΦΕΚ 210/ 
«')· 

3. Τις διατάξεις του υπ’ αρ. 183/1985 Π.Δ/τος (ΦΕΚ 70/Α) και 
ειδικώτερα το άρθρο 1. 

4. Τις διατάξεις του ν. 1337/83 όπως μεταγενέστερα τροποποιήθη¬ 
καν και συμπληρώθηκαν. 

5. Τις διατάξεις του ν. 1577/85. 

6. Την αρ. Γ4 δ/15883/1903/8.2.1988 απόφαση του Υπουργού 
Προεδρίας της Κυβέρνησης και αναπλ. Υπουργού Περιβάλλοντος, Χω¬ 
ροταξίας και Δημ. Έργων. 

7. Την υπ’ αρ. 80.323/4462/10.11.88 απόφαση του Υπουργού 
περιβάλλοντος Χωροταξίας και Δημοσίων Έργων «Έγκριση Γενικού 


Πολεοδομικού Σχεδίου της Κοινότητας Αγίου Παύλου Ν. Θεσσαλονί¬ 
κης» (ΦΕΚ 64 Δ-/7.2.89). 

8. Την απόφαση 17826/11.9.56 Υπουργού Κ. Υπηρεσιών Επικύ¬ 
ρωσης διαγραμμάτων Υπουργείου Κοινωνικών Υπηρεσιών (Προνοίας), 
όπως τροποποιήθηκαν μεταγενέστερα Δ/γμα 9.2.73 (ΦΕΚ 54Δ'/ 
26.2.73) κ.λ.π. 

9. Το Δ/γμα 8.8.70 (ΦΕΚ 225 Δ'/8.10.70) «τροποποίησης και 
επέκτασης Αγίου Παύλου». 

10. Το.δ/γμα 17.10.53 (ΦΕΚ 302 Α’/2.11.53) «περί έγκρισης 
ρυμοτομικού σχεδίου Ευαγγελίστριας, όπως τροποποιήθηκε με το δ/ 
γμα 15.4.58 (ΦΕΚ 56 Α’/21.4.58) «περί τροποποίησης και επέκτα¬ 
σης συνοικισμού Ευαγγελίστριας» και το δ/γμα 18.5.70 (ΦΕΚ 133Δ'/ 
3.7.70) «περί τροποποίησης ρυμοτομικού σχεδίου Αγίου Παύλου στο 
συνοικισμό Ευαγγελίστριας» και άλλα διατάγματα. 

11. Το Ν. Δ/γμα 9.6.73 περί Γ.Ο.Κ. 

12. Τα διατάγματα όρων δόμησης από 15.10.37 (ΦΕΚ 423 Α’/ 
22.10.37 από 8.8.70 (ΦΕΚ 225 Δ78.10.70), από 17.10.53 (ΦΕΚ 
312Α-/2.11.53), από 11.11.75 (ΦΕΚ 53 δ'/18.2.76). 

13. Το Π. Δ/γμα 18.8.79 (ΦΕΚ δ'/29.8.79) «περί καθορισμού συ¬ 
ντελεστών δομήσεως και όρων δομήσεως». 

14. Τις υπ’ αριθμ. 41/88, 43/88,63/88, 64/88, 69/88, 70/88 
Αποφάσεις Κοινοτικού Συμβουλίου Αγίου Παύλου και 784/88 Από- 
φαση,Δ.Σ. Θεσ/νίκης. 

15. Την 1638/Συνεδρία 40/22.11.88 πράξη γνωμοδότησης του 
Συμβουλίου Χ.Ο.Π. Νομού Θεσσαλονίκης, αποφασίζουμε: 

Άρθρο 1 

Εγκρίνεται η αναθεώρηση του ρυμοτομικού σχεδίου Κοινότητας 
Αγίου Παύλου - μία (1) πολεοδομική ενότητα και τμήματα δύο (2) πο- 
λεοδομικών ενοτήτων με τον καθορισμό οικοδομήσιμων και κοινοχρή¬ 
στων χώρων, κοινοχρήστων χώρων οδών, πεζοδρόμων, χώρων κοινο¬ 
χρήστου, πρασίνου, χώρου πρασίνου και παιδικής χαράς, χώρων παιδι¬ 
κής χαράς, χώρου κοινοτικού αναψυκτηρίου, χώρων κοινοτικού αναψυ- 
κτηρίου και πράσινου, χώρου κοινοτικού γραφείου και αναψυκτηρίου, 
χώρων παιδικού σταθμού, χώρου, παιδικού σταθμού και παιδικής χα¬ 
ράς, χώρυ Κ.Α.Π.Η., χώρων Σχολείου (νηπιαγωγείου, δημοτικού- 
νηπιαγωγείου) χώρου Ο.Υ.Θ., όπως οι ρυθμίσεις αυτές φαίνονται στα 
επτά (7) πρωτότυπα χρωματισμένα διαγράμματα σε κλίμακα 1:1000, 
που θεωρήθηκαν από τον Δ/ντή Πολεοδομίας Θεσσαλονίκης και που 
συνοδεύουν την απόφαση αυτή. 

Άρθρο 2 

1. Στους οικοδομήσιμους χώρους, που χαρακτηρίζονται στα δια¬ 
γράμματα με τα στοιχεία Α και Κ και στους οικοδομήσιμους χώρους 
χωρίς χαρακτηριστικό στοιχείο επιτρέπονται οι παρακάτω χρήσεις: 

α) Στις περιοχές χωρίς χαρακτηριστικό στοιχείο επιτρέπεται η χρήση 
αμιγούς κατοικίας, σύμφωνα με το άρθρο 2 του ΓΙ. Δ/τος της 23.2.87 
(ΦΕΚ 166 Δ') «κατηγορίες και περιεχόμενο χρήσεων γης». 

β) Στις περιοχές με στοιχείο Α γενική κατοικία, σύμφωνα με το άρ¬ 
θρο 3 του Ν. Δ/τος της 23.2.87 (ΦΕΚ 166 Δ’). 

γ) Στις περιοχές με στοιχείο Κ χρήσεις κέντρου γειτονιάς σύμφωνα 
με το άρθρο 4 του Π. Δ/τος της 23.2.87 (ΦΕΚ 166 Δ). 

2. Υφιστάμενες χρήσεις που δεν προβλέπονται από τις παραπάνω 
διατάξεις εφόσον λειτουργούν νόμιμα μέχρι την δημοσίευση της απόφα¬ 
σης αυτής παραμένουν. 

Άρθρο 3 

Στην πρόσοψη των οικοπέδων οικοδομημένων η μη επιβάλλεται προ¬ 
κήπιο πλάτους ενός μέτρου και πενήντα εκατοστών (1,50), δύο (2) μέ¬ 
τρων, δύο μέτρων και πενήντα εκατοστών (2,50), τριών (3), τριών μέ¬ 
τρων και πενήντα εκατοστών (3,50) τεσσάρων (4), πέντε (5), οκτώ (8) 
και εννέα (9) μέτρων. 

Στους χώρους ειδικών χρήσεων, όπου δεν προβλέπεται προκήπιο τα 
κτήρια τοποθετούνται σε απόσταση το ελάχιστο πέντε (5) μέτρων από 
τη ρυμοτομική γραμμή. 

Επίσης επιβάλλονται αποτμήσεις των ρυμοτομικών γραμμών που 
δημιουργούν προκήπια μεταβλητού πλάτους από δύο μέτρα και πενή¬ 
ντα εκατοστά (2,50) έως οκτώ (8) μέτρα. 

Άρθρο 4 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά τομείς I, II, IV, 
ΙΥα, ΙΥβ, ως εξής: 

Α. Τομέας }. 

1. Ελάχιστο πρόσωπο: δέχα (10) μέτρα. 

Ελάχιστο εμβαδόν: διαχόσια (200) τ. μέτρα. 

Κατά παρέκκλιση θεωρούνται άρτια και οικοδομήσιμα τα οικόπεδα 
τα οποία προϋπήρχαν κατά την 9.6.73 και έχουν: 

Ελάχιστο πρόσωπο: επτά (7) μέτρα. 

Ελάχιστο εμβαδόν: Ογδόντα (80) τ. μέτρα. 

2. Ο συντελεστής δόμησης ορίζεται: 
ένα και οκτώ δέκατα (1,8) 

3. Το μέγιστο επιτρεπόμενο ύψος των ανεγερθησομένων κτιρίων ορί¬ 
ζεται σε ένδεκα (11) μέτρα μετά από έλεγχο της 9ης Εφορίας Βυζαντι¬ 
νών Αρχαιοτήτων. 

4. Απαγορεύεται η κατασκευή κτιρίων επί υποστηλωμάτων (Ρ1ΕΟ- 
Τ15). 

Β. Τομέας II. 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: τετρακόσια (400) τ. μέτρα. 

Κατά παρέκκλιση θεωρούνται άρτια και οικοδομήσιμα τα οικόπεδα 
τα οποία: α) προϋπήρχαν κατά την 9.6.73 και έχουν: 

Ελάχιστο πρόσωπο: δέκα τρία (13) μέτρα. 

Ελάχιστο εμβαδόν: τετρακόσια (400) τ. μέτρα, 
β) προϋπήρχαν κατά την 8.8.70 και έχουν: 

Ελάχιστο πρόσωπο: δώδεκα (12) μέτρα. 

Ελάχιστο εμβαδόν: διακόσια (200) τ. μέτρα. 

2. Ο συντελεστής δόμησης ορίζεται: 

Οκτώ δέκατα (0,8) και σε περίπτωση κεκλιμένου οικοπέδου ένα και 
δύο δέκατα (1,2). 

3. α) Το μέγιστο επιτρεπόμενο ύψος των ανεγερθησομένων κτιρίων 
ορίζεται σε επτά μέτρα και πενήντα εκατοστά (7,50). 

β) Επιβάλλεται η κατασκευή κεραμοσκεπούς στέγης με κλίση μέχρι 
30% και μέγιστο ύψος αυτής μέχρι δύο (2) μέτρα. Εξαίρεση από την 
υπχρέωση αυτή επιτρέπεται μόνο μετά από έγκριση της Ε.Π.Α.Ε. 

4. Απαγορεύεται η κατασκευή κτιρίων επί υποστηλωμάτων (ΡΙΕΟ- 
Τ18). 

5. Επιτρέπεται μετά από έγκριση της Ε.Π.Α.Ε. η εγκατάσταση ηλια¬ 
κών συστημάτων εφόσον η συλλεκτική επιφάνεια ταυτίζεται με τις έδρες 
των στεγών. 

Γ. Τομέας IV. 

Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ. μέτρα. 

Κατά παρέκκλιση θεωρούνται άρτια και οικοδομήσιμα τα οικόπεδα 
τα οποία: α) προϋπήρχαν κατά την 9.6.73 και έχουν: 

Ελάχιστο πρόσωπο: πέντε (5) μέτρα. 

Ελάχιστο εμβαδόν: πενήντα (50) τ. μέτρα. 

2. Ο συντελεστής δόμησης ορίζεται: 

Ένα και δύο δέκατα (1,2). 

3. Το μέγιστο επιτρεπόμενο ύψος των ανεγερθησομένων κτιρίων ορί¬ 
ζεται σε ένδεκα (11) μέτρα. 

4. Απαγορεύεται η κατασκευή κτιρίων επί υποστηλωμάτων (ΡΙΕΟ- 

τΐδ). 

Δ. Υποτομείς ίνα και ΐνβ (του τομέα IV). 

1. Υποτομέας ίνα. 

Ο συντελεστής δόμησης ορίζεται: 
ένα και τέσσερα δέκατα (1,4) 

2. Υποτομέας ΐνβ 

Ο συντελεστής δόμησης ορίζεται: 

Οκτώ δέκατα (0,8) 

3. Ισχύουν οι λοιποί όροι δόμησης του τομέα IV. 

Άρθρο 5 

Για όποιο θέμα δεν προβλέπεται ρύθμιση από αυτό τον πολεοδομικό 
κανονισμό ισχύουν τα οριζόμενα στο Νόμο 1577/85 (ΦΕΚ 210 


Α'/85) όπως συμπληρώθηκε και τροποποιήθηκε μεταγενέστερα. 

Άρθρο 6 

1. Η παρούσα αποφάση να δημοσιευθεί στην Εφημερίδα της Κυβερ- 
νήσεως (άρθρο 1 του Ν. Δ/τος 1018/71). 

2. Η ισχύς της αρχίζει από την δημοσίευση της στην Εφημερίδα της 
Κυβερνήσεως. 

3. Τα ακριβή αντίγραφα των πρωτοτύπων διαγραμμάτων να αναρ- 
τηθούν μετά την δημοσίευση της απόφασης αυτής στην Εφημερίδα της 
Κυβερνήσεως, στο κτίριο της Δ/νσης Πολεοδομίας-Μανουσογιαννάκη 
6, 4ος όροφος για δέκα πέντε (15) συνεχείς ημέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 18 Μαΐου 1989 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

•-4- 

Αριθ. ΑΠ/ΠΜ/27653/1005 (4) 

Τροποποίηση του Ρυμοτομικού Σχεδίου του Δήμου Συκεών στην οδό 

Επιδαύρου από την οδό Επταπυργίου μέχρι την οδό Μυκηνών. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το αρ. 1018/71 Ν.Δ/γμα (ΦΕΚ 220 
Α') και με την παρ. 3 του άρθρου 34 του Ν. 1577/85 (ΦΕΚ 210/Α). 

3. Τις διατάξεις του υπ’ αρ. 183/1986 Π.Δ/τος (ΦΕΚ 70/Α) και 
ειδικότερα το άρθρο 1 (παρ. 1). 

4. Την αρ. Γ4δ/15883/1903/8.2.1988 απόφαση του Υπουργού 
Προεδρίας της Κυβερνήσεως και Αναπλ. Υπουργού Περιβάλλοντος, 
Χωροταξίας και Δημ. Έργων. 

5. Την υπ’ αρ. 214/1987 γνωμοδότηση του Δημοτικού Συμβουλίου 
του Δήμου Συκεών. 

6. Την υπ’αρ. 264/28.3.1989 γνωμοδότηση του Σ.Χ.Ο.Π. Νομού 
θεσ/νίκης, αποφασίζουμε: 

Άρθρο 1. 

1. Εγκρίνεται η τροποποίηση του Ρυμοτομικού σχεδίου του Δήμου 
Συκεών στα Ο.Τ. 72, 75 και ειδικότερα στην οδό Επιδαύρου από την 
όδό Επταπυργίου μέχρι την οδό Μυκηνών με την παράλληλη μετατό¬ 
πιση των ρυμοτομικών και οικοδομικών γραμμών, επί της οδού Επι- 
δαύρου. 

2. Πλάτος προκηπίου (3.0μ.) τρία μέτρα, όπως αυτή φαίνεται στο 
Τοπογραφικό Διάγραμμα 1:500, που θεωρήθηκε από τον Δ/ντή Πολε¬ 
οδομίας Θεσσαλονίκης και που συνοδεύει την απόφαση αυτή. 

2. Το ακριβές αντίγραφο του πρωτοτύπου διαγράμματος που την συ¬ 
νοδεύει να αναρτηθεί μετά την δημοσίευση της απόφασης αυτής στην 
Εφημερίδα της Κυβερνήσεως, στο κτίριο της Διεύθυνσης Πολεοδομίας, 
Μανουσογιαννάκη 6, 4ος όροφος για (15) δεκαπέντε συνεχείς ημέρες. 

Άρθρο 2 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως (άρθρο 1 του Ν.Δ. 1018/71). 

Η ισχύς της, αρχίζει από την δημοσίευσή της στην Εφημερίδα της 
Κυβερνήσεως. 

Θεσσαλονίκη, 4 Μαΐου 1989 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8 . 00 ' έως 13 . 30 ' 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Κσποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 _ 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


ΤΊυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείε 

Λ 

Ποσοστό 5% υπέρ του Ταμείου Αλλι 
Η ετήσια συνδρομή είναι: βοήθειας του Προσωπικού (ΤΑΠΕ' 

α) Για το Τεύχος Α' Δρχ. 7.000 Δρχ. 3 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ.' Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


3 

Κωδικός αριθ. κατάθεσης στο Δημόσιο Ταμείο 3512 

7.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

10.000 

» 

500 

4.000 

» 

200 

10.000 

» 

500 

8.000 

» 

400 

4.000 

» 

200 

2.000 

» 

100 

5.000 

» 

250 

1.000 

» 

50 

20.000 

» 

1.000 

45.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















